Stesen MRT Bandar Tun Hussein Onn

Stesen MRT Bandar Tun Hussein Onn ialah stesen transit aliran massa (MRT) di Cheras, Selangor, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena pekan Bandar Tun Hussein Onn yang terletak 2km barat stesen. Stesen ini dibuka pada 16 Julai 2017 di bawah pembukaan Fasa 2 laluan ini.

Ciri-ciri stesen

Lokasi
Stesen ini terletak bersebelahan Plaza Tol Batu 11 Cheras, Selangor. Di sebelah timur stesen adalah  Lebuhraya Grand Saga manakala di sebelah utara stesen adalah persimpangan Tun Hussein Onn  Lebuhraya Grand Saga. Terletak berhampiran stesen adalah kawasan perumahan dan komersial Batu 11 Cheras dan Cheras Perdana.

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 305 petak parkir kereta.

Perkhidmatan bas
Bas RapidKL laluan T415 dan bas Smart Selangor laluan KJ03 berkhidmat di stesen ini.

Rujukan

Laluan Sungai Buloh-Kajang
Stesen RapidKL
Bandar Tun Hussien Onn